Dizdareva džamija
Dizdareva džamija, ili Ženska džamija, nalazi se u Jajcu, Bosna i Hercegovina. Proglašena je za nacionalni spomenik Bosne i Hercegovine. Jedno od objašenjenja za ovo ime jeste da su džamiju kao manju mahalsku džamiju uglavnom koristile žene. Drugo objašnjenje veže se za porodicu Sulejman-bega Kulenovića koje kaže da je on dao sagraditi ovu džamiju u spomen svojim kćerkama koje su preminule. Imao je sedam kćeri koje su preminule dok je on obavljao hadž u Mekki.